open-index/open-wikipedia-markdown huggingface dataset:
Byggesett

Et **byggesett** er en samling av deler eller komponenter som korrekt sammensatt danner en gjenstand som fungerer eller ser ut som en tilsvarende gjenstand som kunne vært kjøpt i sammensatt form. Det spesielle med byggesett er at kostnadene ved montering «spares» og at man oppnår en viss læringseffekt. 

Årsaker til at en gjenstand selges som et byggesett kan være at produktet er mer praktisk å lagre eller transportere i deler, at det kan selges billigere, at flere alternative konfigurasjoner kan tilbys gjennom valgbare deler, eller at kjøperen setter pris på å montere gjenstanden som en hobby.

## Definisjoner
I Forskrift om dokumentasjon av byggevarer (DOK) defineres byggesett som en byggevare som kommer fra en produsent og består av minst to separate deler som settes sammen.

## Fordeler og ulemper
Byggesett gir mindre behov for arbeidskraft hos produsenten ved at montering i stedet utføres av kjøperen eller sluttbrukeren. Emballasjen kan gjøres mindre, og det er lettere å lage konfigurerbare produkter slik at kjøperen kan velge variasjoner etter eget ønske. Noen produsenter tilbyr samme produkt enten montert eller som byggesett, og byggesettet er da vanligvis rimeligere. Noen setter pris på å montere produktet selv, og kan synes det er interessant og lærerikt.

Montering av kjøperen kan imidlertid ta mye tid eller være en feilkilde dersom varen ikke blir montert korrekt. Monteringen kan kreve kunnskap, og det er ikke sikkert monteringsanvisningen er forståelig for kjøperen. Emballasjen kan bli tyngre. Dersom produsenten har effisient montering kan monteringskostnaden bli ubetydelig i sluttprisen.

## Eksempler
Vanlige byggesett kan være:

* Elektronikk, for eksempel datamaskiner hvor man kan kjøpe de enkelte delene og sette samme sin egen datmaskin
* Kjøretøy, for eksempel umonterte sykler, mopeder eller byggesettbiler
* Flatpakkede møbler, for eksempel er de fleste produktene fra Ikea byggesett
* Bygninger, mange bygninger bygges i dag med hjelp av prefab-elementer for å minimere byggetiden
* Modeller, for eksempel skalamodeller av modellfly eller modelljernbane


Etherwave Theremin Kit.jpg|Theremin fra Robert Moog's byggesett
Minijet CJ-01 ‘F-PJET’ (49826698128).jpg|Bede BD-5J, et jet-byggesettfly (amatørbygd fly)
NDR_Klein_Computer_SER_Bausatz.JPG|Byggesett for datamaskin fra 1980-årene
Musikkpaviljongen, Bergen, 2019 (01).jpg|Musikkpaviljongen i Bergen, kjøpt som byggesett i støpejern


### Leketøy
Byggesett brukes også for å lage leketøy for barn som utnytter læringseffekten. For eksempel kan man bygge mange modeller og ha mulighet for variert fri lek. Lego og Duplo er kjente konstruksjonsleketøy med standardiserte deler som gjør det mulig å bygge mange ulike modeller. Det finnes også egne eksperimentsett for teknisk interesserte barn og unge innen temaer som fysikk (mekanikk, optikk, speilspill) samt kjemi, elektroteknikk og elektronikk.

## Se også
* Stykkliste, listeoversikt over deler som inngår i et produkt

## Referanser
Mio

**Mio** er et norsk og svensk mannsnavn og et japansk kvinnenavn (japansk: 美桜, 美緒, みお, m.m.). Mannsnavnet har flere mulige opprinnelser, mens kvinnenavnet er satt sammen av tegn som kan bety «vakker» og «kirsebærblomst» eller «tråd».

## Etymologi
Mannsnavnet *Mio* har flere opprinnelser. Det kan være:
* et kallenavn for Bo, oppfunnet av Astrid Lindgren til romanen *[[Mio, min Mio]]* fra 1954.
* er kroatisk kjælenavn for navn som begynner på *Mio-*, som *Miodrag*.
* dannet av kvinnenavnet *[[Mia]]*

Kvinnenavnet *Mio* (japansk: 美桜, 美緒, みお, m.m.) er dannet av 美 (*mi*), «vakker», og 桜 (*o*), «kirsebærblomst», eller 緒 (*o*), «tråd». Andre tegn og betydninger brukes også for navnet.

## Utbredelse
*Mio* er brukt i Norge, Sverige og Tyskland, men er ikke blant de vanligste navnene i befolkningen i noen av disse landene. Navnet har i Norge vært et populært navn på guttebarn siden 2010-tallet.

|}

Kvinnenavnet *Mio* er vanlig i Japan.

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Mio Shirai (f. 1988), japansk profesjonell bryter
* Mio Satō (f. 1993), japansk volleyballspiller
* Mio Yūki (f. 1999), japansk skuespiller
### Menn
* Michael Mio Nielsen (f. 1965), dansk fotballspiller

## Annen bruk av navnet
* *[[Mio, min Mio]]*, roman av Astrid Lindgren fra 1954.
* *Mio* var blant de femti vanligste hundenavnene i Norge i en undersøkelse fra 2025.

## Referanser


## Eksterne lenker
Ski-VM 2025 – Lagsprint menn

**Lagsprint menn** under Ski-VM 2025 ble arrangert 5. mars 2025.

## Resultater
### Kvalifisering
Kvalifiseringen startet kl. 11:29. De 15 beste lagene kvalifiserte seg til finalen.

### Finale
Finalen startet kl. 15:26.

## Referanser
Meng Honglian

**Meng Honglian** (født 1997) er en kinesisk langrennsløper som deltar i Ski-VM 2025.

## Idrettskarriere
Meng deltok i sitt første FIS-renn i januar 2014. Hun deltok i U23-VM på ski 2018, og ble der nummer 42 på sprinten og nummer 46 på 10 km klassisk. Året etter deltok hun i Vasaloppet China 2019, der hun ble nummer 14, og hun deltok i U23-VM på ski 2019, der hun ble nummer 51 på sprinten og nummer 56 på 10 km fri. Hun deltok også i Ski-VM 2019, der hun ble nummer 68 på 10 km klassisk. I tillegg gikk hun lagsprint, der Kina ble nummer å i sin semifinale, og nådde ikke finalen. Hun deltok også på stafetten, der Kina ble nummer 16. 

Under U23-VM på ski 2020 ble hun nummer 30 på sprinten og nummer 47 på 10 km klassisk og på 15 km fri. Hun deltok ikke i noen mesterskap i årene 2021 til 2024, men deltok igjen i Ski-VM 2025 i Trondheim. Der måtte hun gå kvalifiseringen på 7,5 km klassisk, der hun ble nummer to, og kvalifiserte seg med det til 10 km klassisk senere i mesterskapet. På 10 km klassisk ble hun nummer 59.

## Referanser


## Eksterne lenker
*
Rosella (navn)

**Rosella** er et opprinnelig italiensk kvinnenavn, som i dag er sjeldent brukt.

## Etymologi
*Rosella* er en italiensk diminutivform av *[[Rosa (navn)|Rosa]]*, som er dannet av det latinske ordet for «rose».

## Utbredelse
*Rosella* er et sjeldent navn. Det er noe brukt i USA.

|}

## Kjente personer med navnet
Personene i listen er ordnet kronologisk etter fødselsår.
* Rosella Casalaina (f. 1588), italiensk maler og gravør
* Rosella Highfill (f. 1919), amerikansk flyver
* Rosella Hightower (f. 1920), amerikansk ballettdanser og koreograf
* Rosella Reitz (f. 1924), tysk skuespiller

## Annen bruk av navnet
* Rosella er navnet på en gruppe australske papegøye-arter.

## Referanser


## Eksterne lenker
Olegs krig – en barndom i krigens skygge

***Olegs krig – en barndom i krigens skygge*** (engelsk*: The Distant Barking of Dogs*) er en dansk dokumentarfilm fra 2017 regissert av Simon Lereng Wilmont, som også har stått bak kamera. Den er produsert av Monica Hellström for Final Cut for Real.

Filmen handler om 10 år gamle Oleg og bestemoren Alexandra som bor i en landsby i den østlige delen av Ukraina, ikke langt fra krigen. De hører stadig skuddsalver og om natten lyser himmelen opp av bombekastere. 

*Olegs krig – en barndom i krigens skygge* mottok gode anmeldelser og har blitt vist på flere filmfestivaler rundt i verden.

I 2022 hjalp Wilmont og Hellström de medvirkende i filmen med å bli evakuert til et tryggere område i Ukraina.

## Priser (utvalg)
* 2018: Dragon Award Best Nordic Documentary
* 2019: Bodilprisen for beste dokumentar/kortfilm
* 2019: Robertprisen for årets lange dokumentarfilm

## Referanser


 
 

 


## Eksterne lenker
*
Ski-VM 2025 – Sprint, para menn

**Sprint, para menn** under Ski-VM 2025 ble arrangert 4.- og 5. mars 2025.

Kvalifiseringsrennene ble arrangert 4. mars og finalene ble arrangert 5. mars. 

## Synshemmede
### Kvalifisering

### Semifinaler
#### Semifinale 1

#### Semifinale 2

### Finale

## Stående
### Kvalifisering

### Semifinaler
#### Semifinale 1

#### Semifinale 2

### Finale

## Sittende
### Kvalifisering

### Semifinaler
#### Semifinale 1

#### Semifinale 2

### Finale

## Referanser
Finnstadsjøen

**Finnstadsjøen** er en innsjø mellom Vakkerfjellet og Finnstadkletten i Rendalen og Tynset kommuner. Den knapt tre kilometer lange innsjøen ligger mellom Brydalen i Tynset og Finnstad i Rendalen. Terrenget er bratt både på vest- og østsiden, og sjøen er brådyp hele veien unntatt i nordenden og sydenden.

Det største innløpet er i  nord, der elva Brya munner ut. Fra sørenden renner Finnstadåa sørover.

Det finnes ørret og røye i vannet. Motorferdsel på sjøen er ikke tillatt. 

Fylkesvei 2218 følger sjøen på vestsiden.

## Referanser
Ski-VM 2025 – Hopp stor bakke mikslag

**Hopp stor bakke mikslag** under Ski-VM 2025 ble arrangert 5. mars 2025.

## Resultater
Første omgang startet kl. 16:00 og finaleomgangen startet kl. 17:10.

## Referanser
Georg Clemens Müller

**Georg Clemens Müller** (1875–1920) var en tysk lege og medlem av andrekammeret i Landdagen i Reichsland Elsaß-Lothringen for Zentrumspartei. Hans leveår tilsvarte nesten nøyaktig den del i Elsass' moderne historie da regionen var del av keiserdømmet Tyskland.
## Liv og virke
### Bakgrunn

Georg Clemens Müller ble født i 1875 som sønn av baptisten Johann Müller og hans kone Maria Anna Petermann i byen Hagenau. Georg Clemens Müller, som var av katolsk konfesjon, gikk på barneskole, gymnasium, og universitet. 

Han fullførte studier med en doktorgrad i medisin. Han jobbet som lege i Lixheim i Saarburg-distriktet i Lothringen, og senere som allmennlege i Saarburg.

I Saarburg var han medlem av bystyret, og borgermester fra 1902 til 1908. I det regionale politiske landskapet var et en gradvis implantasjon av politiske partier av tysk type, korrelert med fremveksten av en skikkelig regionalpolitikk i *Das Reichsland* og dets utfordringer.

Disse nye utfordringene fikk ham i 1911 til å stille til valg til Landdagen. I det første (og eneste) valget til Landdagen stilte han som kandidat for *Zentrum* i valgkretsen Geispolsheim-Oberehnheim. I den første valgomgangen ble det avgitt 4.793 stemmer av 5.869 stemmeberettigede i valgkretsen. Müller fikk 2.576 stemmer, kandidaten til Lorraine Bloc Maier 1.131 og sosialdemokraten Zimmermann 1.021 stemmer. Georg Clemens Müller var medlem av Landdagen frem til 1918.

I motsetning til sosialistene i SPD, de liberale i Elsässisches Fortschrittspartei og regionalistene i Lothringer Block, forsvarte Georg Clemens Müller i Landdagen en ganske moderat politikk.

Da Georg Clemens Müller døde januar 1920, hadde Tyskland måttet avstå Elsass og Lothringen etter tapet i Første Verdenskrig.

## Litteratur
* François Roth:, *La Lorraine annexée*, ed. Serpenoise, 2007 ;
* François Roth: *La vie politique en Lorraine au 20e siècle*, Presses universitaires de France, 1985 ;
* Hans Platzer: *Die Landtagswahlen von 1911 in Elsass-Lothringen. Sondernummer. der Nachrichten des Statistischen Landesamts fuer Elsass-Lothringen*, Verl. d. Straßburger Druckerei u. Verl.-Anst., Straßburg, 1911 (s.5-37)
* *Regierung und Landtag von Elsaß-Lothringen 1911–1916*, *Biographisch-statistisches Handbuch*, Mühlhausen, 1911 s.220).
## Referanser
Saga (navn)

**Saga** er et nordisk kvinnenavn, og et fornavn for begge kjønn brukt i Burkina Faso.

## Etymologi
Det nordiske navnet *Saga* har opprinnelse i det norrøne navnet *Sága* som betyr «den som ser». *Sága* er et annet navn for den norrøne gudinnen Frigg. Navnet kan også knyttes til det svenske ordet *saga*, «eventyr».

## Utbredelse
*Saga* er kjent brukt i Norge fra 1817 og i Sverige fra 1873. *Saga* har vært et populært navn på norske jentebarn fra 2010-tallet og hadde en popularitetstopp med 0,6 % i 2024.

I Sverige var navnet populært på begynnelsen av 1900-tallet og igjen fra 1990-årene.

*Saga* er i dag et vanlig kvinnenavn i Åland.

|}

I Burkina Faso er *Saga* brukt for begge kjønn, men mest som mannsnavn.

|}

*Saga* har finlandsvensk navnedag 17. oktober, og svensk navnedag 8. mars.

## Kjente personer med navnet
Personene i listen er ordnet kronologisk etter fødselsår.
### Kvinner
* Saga Walli (1891–1975), svensk bildekunstner
* Saga Becker (f. 1988), svensk skuespillerinne
* Saga Sig (f. 1989), islandsk fotograf og regissør
* Saga Andersson (f. 2000), finsk friidrettsutøver 
* Saga Vanninen (f. 2003), finsk friidrettsutøver
### Menn
* Naba Saga (d. 2016), burkinsk konge av Tenkodogo, ett av kongedømmene i det store Mossi-riket i Burkina Faso. (*Naba* betyr «konge».)
* Saga (沙我) (f. 1982), artistnavnet til bassisten Sakamoto Takashi i det japanske bandet Alice Nine.

## Annen bruk av navnet
* *Sága*, et annet navn for den norrøne gudinnen Frigg.
* Saga Norén, hovedperson i TV-serien *[[Broen]]*.
* *[[Mada et Saga]]*, burkinsk film.

## Referanser


## Eksterne lenker
Georg Franz Müller

**Georg Franz Müller** (1646–1723) var en verdensreisende fra Elsass. Som en av få katolikker ble Müller engasjert som soldat i Det nederlandske Ostindiske kompani. Han tiltrådte den 13. oktober 1669 og returnerte til Holland den 9. januar 1682, hvor han landsteg den 24. oktober 1682.

## Liv og virke
Etter læretid som børsemaker forlot 14 år gamle Georg Franciscus Müller foreldrenes hjem i Rufach i januar 1661. 

Med stor nysgjerrighet og kunnskapstørst beveget han seg fra den ene mester til den andre, fra sted til sted og land til land: fra Breisgau, Mainz, Trier og Köln til Østerrike, Ungarn og Italia. Der våknet hans ønske om å bli kjent med havet og fjerne land. 

Da han fikk vite at Det nederlandske Ostindiske kompani lette etter leiesoldater til koloniene, emigrerte han til Holland og meldte seg på for minst fem års tjeneste der. Full av entusiasme brukte den nå 23-årige hvert ledig minutt og hvert opphold til å utforske alt som var bemerkelsesverdig, til å beskrive det på rim. og til å fange det i svært naturalistiske bilder. Dette fortsatte han i løpet av de 13 årene han tjenestegjorde på de mange øyene i det indonesiske arkipel. Han tegnet og beskrev planter, dyr og mennesker fra de forskjellige etniske grupper han kom i kontakt med. For eksempel kom Müller også i kontakt med beteltygging eller Sirih Pinang-tradisjonen, som var utbredt i mange deler av Sørøst-Asia.

Han bearbeidet sine inntrykk med datidens kolonialismes verdier og med sin meget sterke kristne tro. Men han prøvde alltid å være så nøytral som mulig og tro mot sin selvforståelse. Det var hans plikt å observere alt nøye og dokumentere det for folk som ikke hadde hell og intelligens til å se og utforske. Til tross for sin egen begrensede utdannelse hadde Georg Franz Müller tilegnet seg en kunnskap som var forbløffende for hans tid gjennom nøye observasjon, utspørring og lesing. Dette resulterte i to verk som er verdt å se og lese. Han testamenterte sitt tungt lesbare håndskrevne manuskript og det av kopister avskrevne  manuskriptsamt raritetene han tok med seg, til klosteret. De er oppbevart i *Stiftsbibliothek St. Gallen*.

Georg Franz Müller var ugift. Han tilbrakte sine siste år som personlig tjener for abbed Columban on Andlau i Rorschach. 

Han døde i 1723 i Rufach, hvor foreldrene hans ble gravlagt, slik han hadde ønsket seg det.
## Referanser
EM i friidrett innendørs 2025

**EM i friidrett innendørs 2025** ble arrangert i Apeldoorn i Nederland fra 6. til 9. mars 2025.

## Menn
### Baneøvelser

### Tekniske øvelser

### Sammensatte øvelser

## Kvinner
### Baneøvelser

### Tekniske øvelser

### Sammensatte øvelser

## Blandet

## Medaljetabell

## Referanser


## Kilder
* European Athletics Indoor Championships

## Eksterne lenker
*
Cecilie Falch

**Cecilie Falch** (født 1996) er en norsk fotballspiller som spiller for .

## Referanser


## Eksterne lenker
*
Ski-VM 2025 – 4 × 7,5 kilometer stafett menn

**4 x 7,5 kilometer stafett menn** under Ski-VM 2025 ble arrangert 6. mars 2025.

## Resultater
Rennet startet kl. 14:30.

## Referanser
Runa Islam

**Runa Islam** (født 1970) er en bangladeshisk-britisk billedkunstner og filmskaper med base i London. Hun ble nominert til den prestisjetunge Turnerprisen i 2008. Hun er hovedsakelig kjent for filmverkene sine.

## Bakgrunn
Islam ble født i Dhaka i Øst-Pakistan (nå Bangladesh) og flyttet til London da hun var tre. Hun studerte ved  i Amsterdam fra 1997 til 1998.

I 1999 stilte Islam ut på , valgt ut av Peter Doig og . Hun fullførte en  ved Royal College of Art i London i 2004.

## Karriere
Islam er inspirert av europeiske kunstnere som filmskaperen Jean-Luc Godard.

I 2005 deltok Islam i Veneziabiennalen. Islam sin 16mm-filminstallasjon *Conditional Probability* (2006) var resultatet av en kunstnerrolle ved North Westminster Community School, det siste året før skolen stengte. Den ble først stilt ut ved . De andre kunstnerne som var med på prosjektet for å dokumentere livet ved skolen før den stengte var ,  og arkitekten .

I 2010 presenterte  (MCA) den første soloutstillingen til Runa Islam i Australia. Verk ved utstillingen inkluderte *Magical Consciousness* (2010), som var blitt bestilt i fellesskap av MCA og  (MACM), og *Scale (1/16 Inch = 1 Foot)*, som viser det nå revne parkeringshuset ved  i Gateshead.

Museum of Modern Art arrangerte en utstilling av verkene til Islam i 2011, *Project 95: Runa Islam*, med filmer av Islam. San Francisco Museum of Modern Art hadde en soloutstilling av verkene hennas fra desember 2016 til april 2017, *Runa Islam, Verso*.

## Priser og nominasjoner
I 2008 ble Islam nominert til den britiske Turner-prisen for to soloutstillinger i Norge og utstillingen ved Veneziabiennalen 2007. Dommerene sa om verkene hennes at de «manage to be at once analytical and emotionally-charged, formal and socially relevant.»

## Referanser


## Eksterne lenker
Solveig Tomren Slemmen

**Solveig Tomren Slemmen** (født 2006) er en norsk fotballspiller som spiller i toppserien for laget .

Hun er også en del av landslags troppen til U19.

## Referanser


## Eksterne lenker
*
Gunel Movlud

**Gunel Movlud**, også kjent som **Gunel Imanova** (født 1981) er en aserbajdsjansk feminist, journalist, poet og oversetter. Hun kom til Levanger i 2016 som fribyforfatter.

19&nbsp;år gammel ble Movlud med i et opposisjonelt forfattermiljø i Aserbajdsjan. Hun ble uteksaminert fra Aserbajdsjans Universitet for kunst og kultur og begynte sin karriere som journalist i 2004. Fram til 2006 jobbet hun i kulturpublikasjonen *Kino*, senere for ungdomsavisen *Alma* og som kunstkritiker. Hun var politisk engasjert og hun trakk etter hvert sin aktivisme inn i skrivingen, hun mente at litteraturen som kunstform har elementer av samfunnsansvar. 

Hovedtemaene i Movluds arbeid er demokrati, menneskerettigheter, likestilling, minoritetsrettigheter, fredsbevaring og humanitære verdier. Hun har sett nærmere på kvinners rettighetsspørsmål, spesielt under konflikten med Armenia, fengsling av andre journalister og behandling av flyktninger. Som skribent har hun utfordret det muslimske og patriarkalske samfunnet, noe som fikk myndighetene til å se på henne som «en fiende av folket».

I 2012 ble hun fast blogger på nettsiden til Radio Free Europe, og mottok daglig hatefulle ytringer, krenkelser og trusler i sosiale medier. I november 2011 ble Movluds venn, den aserbajdsjanske journalisten Rafiq Tağı drep, og etter dette flyktet Movlud med sin mann til Tbilisi, Georgia. Hun ble deretter invitert til Berlin og jobbet der i et år for Meydan TV, en aserbajdsjansk nettpublikasjon som ble etablert i Berlin i 2013. Hun returnerte til Tbilisi, og bodde der fram til familien i 2016 fikk avslag på sin søknad om permanent oppholdstillatelse i Georgia. De sto i fare for å bli deportert, men ville bli fengslet om de returnerte til Aserbajdsjan. Movlud mottok da invitasjon fra friby-nettverket ICORN om å bli flytte med familien til Levanger, og bli fribyforfatter. Hun fortsatte å jobbe som journalist for Meydan TV de første par årene i Levanger, og samarbeidet med medier i Georgia og Ukraina.

Dokumentarfilmen *Forbidden Friends* (2016) skildrer livet til to kvinner som lever i Tbilisi. Den ene kvinnen er armensk, den andre kvinnen er Movlud fra Aserbajdsjan. Filmen vant «ADAMI Media Prize for Information» i Kyiv, 2016.

## Bibliografi

* 2006: *Vi og mørke* (lyrikk)*.* Qanun.
* 2012: *5 xl* (lyrikk)*.* Qanun.
* 2012: *Svar til skumringstimen* (lyrikk)*.* Apostrof forlag. 
* 2019: *Å kysse en ørken, å kysse en myr* (antologi). Aschehoug.
* 2020: *Marina.* (roman). Communicato forlag.
* 2020: *Leiren* (biografi). Ol.

## Referanser
Nora Harnes Håheim

**Nora Harnes Håheim** (født 2002) er en norsk fotballspiller som spiller for den franske klubben Paris FC.

## Referanser


## Eksterne lenker
*
Et justismord

***Et justismord*** (originaltittel: *Capital Punishment*) er en amerikansk stumfilm fra 1925 regissert av James P. Hogan.

## Skuespillere
*Clara Bow som Delia Tate
*George Hackathorne som Dan O'Connor
*Elliott Dexter som Gordon Harrington
*Margaret Livingston som Mona Caldwell
*Mary Carr som Mrs. O'Connor
*Robert Ellis som Harry Phillips
*Alec B. Francis

## Referanser


## Eksterne lenker
*
Carl O. Geving

**Carl Olav Geving** (født 1965) er en norsk næringslivsleder som siden 2014 er administrerende direktør i Norges Eiendomsmeglerforbund.

Geving har før det blant annet vært HR-direktør i Advokatfirmaet Thommessen AS og avdelingsdirektør i Utdannings- og forskningsdepartementet.

Han er utdannet cand. jur fra Universitetet i Oslo og har videre en mastergrad i faget *Management*.

## Referanser


## Eksterne lenker
*
Marina Kälin

**Marina Kälin** (født 2003) er en sveitsisk langrennsløper, som representerer klubben 
Alpina St. Moritz. Hun vant Alpencup i langrenn 2023/24 sammenlagt, og ble U23-verdensmester på 20 km fristil i 2024. 

## Idrettskarriere
Kälin deltok i sitt første FIS-renn i november 2019. Samme sesong deltok hun i Vinter-OL for ungdom 2020 i Lausanne, der hun ble nummer 14 på 5 km klassisk. Hun ble slått ut i semifinalen i langrennscross, og endte på 12.-plass.  

Under Junior-VM på ski 2021 ble hun nummer 56 på 5 km fri og nummer 35 på 15 km klassisk, fellesstart. Hun deltok også på stafetten, der Kina ble nummer fire. I januar 2022 debuterte hun i Alpencup, som er en av kontinentale cupene i langrenn. Hun ble nummer 12 på sprint i alpencupdebuten sin. Junior-VM på ski 2022 ble arrangert på Lygna, og Kälin ble der nummer 21 på 15 km fri teknikk, nummer 25 på 5 km klassisk og nummer 29 på sprinten, og hun deltok på det sveitsiske stafettlaget som ble nummer ni på stafetten. Hun deltok også på Vinter-EYOF 2022 (European Youth Olympic Winter Festival). Det ble hun nummer 15 på 5 km klassisk, nummer 19 på 7,5 km fristil og nummer 31 på sprinten, og Sveits kom på femteplass på stafetten.

På nasjonalt nivå fikk hun to bronsemedaljer under det sveitsiske mesterskapet på ski i 2023, og hun vant sprinten og 15 km klassisk under det sveitsiske juniormesterskapet. I februar fikk hun bronse på 10 km fri under Junior-VM på ski 2023, og hun ble i dette mesterskapet nummer fem på 20 km klassisk og nummer 12 på sprinten. Hun vant juniorklassen under Engadin Skimaraton 2023.

Hun deltok i mange av rennene under Alpencup i langrenn 2023/24, hvorav hun vant ett, og fikk til sammen fem individuelle pallplasseringer. Hun vant Alpencup denne sesongen, med 655 poeng. Den 28. januar 2024 debuterte hun i verdenscupen i langrenn, med en 25.-plass på 20 km fristil, og hun sanket til sammen 131 verdenscuppoeng denne sesongen, som holdt til 73.-plass sammenlagt i Verdenscupen i langrenn 2023/24. Kälin vant 20 km fellesstart under U23-VM på ski 2024, og hun ble nummer fem på sprinten og nummer seks på 10 km klassisk. På stafetten kom Sveits her på femteplass. Under det sveitsiske mesterskapet på ski fikk hun bronse på sprint. 

U23-VM på ski 2025 ble arrangert i Italia, og Kälin ble der nummer seks på 10 km fri, nummer ni på 20 km klassisk og nummer 18 på sprinten, og hun deltok på Sveits' stafettlag som ble nummer fem. Hun deltar i Ski-VM 2025 i Trondheim. Der startet hun med en 39.-plass på sprinten, og hun ble nummer 33 på 20 km skiatlon og nummer 23 på 10 km klassisk.

## Referanser


## Eksterne lenker
*
Bibi

**Bibi** (russisk, basjkirsk: биби, japansk: 日々, 妃々, 美々, hebraisk: ביבי, koreansk: 비비, 雨雨) er et kvinnenavn som er vanlig i mange land. Det er også et sjeldent mannsnavn.

## Etymologi
Kvinnenavnet *Bibi* har mange forskjellige opprinnelser. Det kan være:
* en kjæleform av navn som begynner med eller inneholder *-bi-*, *-bri-* eller *-be-*, som for eksempel *[[Brigitte]]*, *[[Birgitta]]*, *[[Bibiana]]*, *[[Beata]]*, *[[Beatriz]]*, *[[Gabriela]]*, *[[Fabiana]]*, *[[Bianca]]*,  m. fl.
* en kjæleform av navn som slutter på *-bjørg*.
* dannet av basjkirske биби (*bibi*) som betyr «vertinne».
* dannet av japanske ord som alle uttales *bi*: 日 («dag, sol, Japan»), 妃 («dronning, keiserinne»), 美 («vakker»). Disse repeteres så med tegnet 々.
* dannet av det koreanske ordet 雨 (*bi*) «regn»,

Mannsnavnet *Bibi* kan være:
* en kjæleform av *[[Fábio]]* eller *[[Fabiano]]*.
* en diminutiv form av *[[Binyamin]]*.

## Utbredelse
*Bibi* er et vanlig kvinnenavn i mange land, blant annet i Afghanistan, Pakistan og Bangladesh. Navnet er svært sjeldent som mannsnavn.

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Bibi Osterwald (1920–2002), amerikansk skuespillerinne
* Bibi Andersson (1935–2019), svensk skuespillerinne
* Bibi Khatoon (f. 1950), pakistansk forfatter og poet
* Bibi Russell (f. 1950), bangladeshisk motedesigner og tidligere internasjonal modell
* Bibi Ameenah Firdaus Gurib-Fakim (f. 1959), mauritisk kjemiker og tidligere president
* Bibi Gaytán (f. 1972), meksikansk skuespillerinne og sangerinne
* Bibi Gulalai (f. 1972), afghansk politiker og aktivist
* Bibi Shireen (f. 1975), pakistansk menneskerettighetsaktivist
* Bibi Yasmeen (f. 1985), pakistansk politiker
* Bibi Aisha (f. 1989), afghansk menneskerettighetsaktivist
* Bibi Bourelly (f. 1994), tysk-amerikansk sangerinne og låtskriver
### Menn
* Bibi Netanyahu (f. 1949), israelsk statsminister

## Referanser


## Eksterne lenker
Søte & Rare

**Søte & Rare**, tidligere ** Søte og Rare Gutter**, er en norsk musikkduo fra Ullern i Oslo, bestående av Gunnar Stokke Kjeldsen og Mikael Foss Andersen. Duoen, som ble dannet i 2023, består av to barndomskamerater og er kjent for sin blanding av norsk festmusikk og pop. 

## Historie
Duoen ble etablert i 2023 under navnet Søte og Rare Gutter. Deres første singel, «Bærum Bitches», ble gitt ut i 2024 og handler om festkulturen i Oslo vest. Sangen resonnerte spesielt med unge lyttere og bidro til duoens raske popularitet. Låten toppet hitlistene i både Norge og Sverige, og var inne på listene i Danmark og Finland. «Bærum Bitches» ble den mest streamede norske sangen i Norge i 2024. I 2025 fikk gruppen Spellemannprisen 2024 i klassen festmusikk for samlet produksjon. Foran utdelingen ble de også nominert i kategoriene årets gjennombrudd og årets låt for «Bærum Bitches».

I 2025 endret de navnet til Søte & Rare. De ble nominert til Spellemannprisen 2025 i klassene festmusikk og årets låt for «Bender».

## Diskografi

## Liveopptredener
Duoen har opptrådt på flere store arrangementer i Norge, inkludert Landstreff Fredriksten, Rakettnatt, Palmesus og VG-lista.  Utover Norge har de også varmet på Bolagets egen turne i Sverige, Rodeo Tour 2024, samt vært surprise-artist på den finske festivalen Augustinatten. De har også planlagte konserter i Norge, Sverige, Finland og Danmark gjennom 2025.

## Referanser
Vestfold Bildende Kunstnere

**Vestfold Bildende Kunstnere (VBK)** er en faglig sammenslutning av yrkesaktive billedkunstnere i Vestfold. 

VBK har over 100 medlemmer som jobber innenfor maleri, skulptur, tekstil, grafikk, tegning, video, data, fotografi, lyd, installasjon og andre teknikker. 

VBK har til formål å ivareta medlemmenes faglige, økonomiske, sosiale og ideelle interesser. 

VBK er en distriktsorganisasjon av Norske Billedkunstnere- NBK.

## Eksterne lenker
*https://vestfoldbildendekunstnere.com/hjem
Kjøpsvatn

**Kjøpsvatn** er en innsjø helt nordvest i Fyresdal kommune.

Vannet ligger øverst i Bondalsgrenen av Arendalsvassdraget, og har tilsig fra flere bekker i området. Utløpet er i sørenden, gjennom Mykletjønn og Kjøpvassåi til Øysævatn.

## Referanser
Oj, pri lusjku, pri lusjke

**«Oj, pri lusjku, pri lusjke»** (, «På enga, på enga») en gammel russisk og ukrainsk kosakksang.

## Historisk bakgrunn
Fra midten av det 19. århundre begynte et gradvis skifte i det rurale russiske språksamfunnet der tradisjonelle folkesanger ble erstattet av litterære romanser. Denne utskiftingen pågår fortsatt. En av disse «nye folkesangene» var «Oj, pri lusjku, pri lusjke». Den synges ofte i bryllup, og kalles iblant «bryllupssang».

## Utbredelse
En kilde oppgir sangen som en av de mest elskede blant den russiske befolkningen i Vest-Sibir. Ifølge noen forskere, er sangen ganske godt kjent som en festsang (fremført på helligdager) i de største sibirske byene, særskilt i den eldre generasjonen. På 2010-tallet skrev enkelte folklorister flere eksempler på teksten fra landsfolket i Russlands fjerne østen.

## Sangens tema
En ung mann fanger inn hesten sin i feltet og rir til sin pike. Der blir han møtt av moren hennes, som ønsker ham velkommen inn. Da han finner sin forlovede, omfavner hun ham og kysser ham.

## Referanser


## Eksterne lenker
* 
*  
* Sangen med Det kubanske kosakkor
Santi Aldama

**Santi Aldama** (født 2001) er en spansk basketballspiller.

Han representerte Spania under Sommer-OL 2024 i Paris, hvor laget hans ble utslått i gruppespillet.

## Referanser


## Eksterne lenker
*
Oda Foss Almqvist

**Oda Foss Almqvist** (født 1997) er en norsk hundekjører som representerer Hadeland Trekkhundklubb.

Hun vant sølv i sprint 2-spann (delt) og gull på stafett under VM i hundekjøring 2025.

## Internasjonale meritter
* VM-bronse combined 2017 (nordisk stil)
* VM-sølv stafett 2022 (nordisk stil)
* VM-sølv sprint 2-spann 2025 (slede)
* VM-gull stafett 2025 (nordisk stil)

## Medaljer i norske mesterskap

## Referanser
Lars Rustbøle

**Lars Gulliksen Rustbøle** var en norsk forfatter, født 6. mars 1887 i Uvdal, Nore og Uvdal kommune i Buskerud fylke, død 4. desember 1985 i Oslo. Ved siden av virksomheten som forfatter var han offiser og lærer. 

Hans far var gårdbruker, kramkar og hestehandler Gullik Hansen Rustbøle (1840–1933 ) og Margit Larsdatter Nørstebø (1845–1943). Gift 4.4.1915 med lærer Alida Therese Gundersen (18.3.1892–1954).

## Referanser
Sandvatn (Fyresdal NØ)

**Sandvatn** er en av flere mindre innsjøer med dette navnet i Fyresdal kommune. Denne ligger ti kilometer øst for kommunesenteret i Fyresdal, øverst i Frostdøl-grenen av Arendalsvassdraget.

Utløpet er i sørenden, der Sandvassåa renner ned til Napetjønn og Napevatn.

## Referanser
Ski-VM 2025 – Hopp stor bakke kvinner kvalifisering

**Hopp stor bakke kvinner kvalifisering** under Ski-VM 2025 ble arrangert 6. mars 2025.

## Resultater
### Kvalifisering
Kvalifiseringen startet kl. 20:30.

## Referanser
Mjåvatn (Fyresdal)

**Mjåvatn** er en mindre innsjø i øvre del av nedbørfeltet til Daleåa, helt nord i Fyresdal kommune.

Sjøens utløp er i sørenden, der Mjåvassåi renner ned til Songedalsåi. Den sørvestre strandkanten danner grense mot Mosnapp naturreservat.

## Referanser
Abdulahad Shabo

**Abdulahad Shabo** (مار يوليوس عبد الاحد جالو شابو; født 1951) eller Hans Eminense **Mor Julius Abdulahad Gallo Shabo**) var erkebiskop for det syrisk-ortodokse erkebispedømmet i Sverige og Skandinavia.

Abdulahad Shabo, som ble bispeviet av patriark Ignatius Zakka I, ledet et syrisk-ortodokse erkebispedømmet i Sverige og Skandinavia, hvis domkirke er Sankt Jacob av Nsibin syrisk-ortodokse katedral i Södertälje frem til årsskiftet 2022/2023.

## Litteratur
*Lucian N. Leustean: *[https://books.google.com/books?id=zt2vAwAAQBAJEastern Christianity and Politics in the Twenty-First Century*], 2014, London-New York, Routledge, ISBN 9781317818663''

## Referanser
Berit Støre Brinchmann

**Berit Støre Brinchmann** (født 1958) er en norsk sykepleier og professor ved Nord Universitet. Hun har forsket innen fagfeltet sykepleieetikk.

Brinchmann har jobbet innen området sykepleieetikk, både i praksis, undervisning og i forskning. Hun har vært ansatt ved Nord Universitet og som forsker ved enhet for spiseforstyrrelser ved Nordlandssykehuset. Hun var redaktør og hovedforfatter av *Etikk i sykepleien*, som har kommet i mange opplag og er en av de mest brukte lærebøkene i etikk i sykepleie i Norge. Brinchmann sitter i Rådet for sykepleieetikk i Norsk Sykepleierforbund (NSF) og har i flere år vært medlem av «Klinisk etikk-komite» ved Nordlandssykehuset. I 2018 ble hun utnevnt som en av 15 medlemmer i den vitenskapelige styringskomiteen i International Council of Nurces (ICN), der hun skulle være med på å revidere organisasjonens internasjonale etiske retningslinjer.

I forbindelse med den regionale helseforskningskonferansen i Tromsø, 2009, ble hun tildelt pris for sin forskning innen medisinsk etikk.

## Bibliografi

* *Etikk i sykepleien* (2016). Gyldendal akademisk. (redaktør og hovedforfatter)

## Referanser


## Eksterne lenker
Ski-VM 2025 – 4 × 7,5 kilometer stafett kvinner

**4 × 7,5 kilometer stafett kvinner** under Ski-VM 2025 ble arrangert 7. mars 2025.

## Resultater
Rennet startet kl. 13:15.

## Referanser
Ski-VM 2025 – Kombinert stor bakke/4 × 5 kilometer stafett menn

**Kombinert stor bakke/4 × 5 kilometer stafett menn** under Ski-VM 2025 ble arrangert 7. mars 2025.

## Resultater
### Skihopping
Hopprennet startet kl. 12:00.

Jørgen Graabak ble disket grunnet ureglementert binding. Poengene hans i hoppbakken ble strøket og det norske laget gikk fra en klar ledelse til femteplass før langrennsdelen.

### Langrenn
Rennet startet kl. 15:40.

## Referanser
Ski-VM 2025 – Hopp stor bakke lag menn

**Hopp stor bakke lag menn** under Ski-VM 2025 ble arrangert 6. mars 2025.

## Resultater
Hopprennet startet kl. 17:05 og finaleomgangen startet kl. 18:04.

## Referanser
Herman Holthe

**Herman Skurdal Holthe** (født Holthe; 1997) er en norsk fotballdommer fra Narvik. 

Han startet dommerkarrieren i 2012 i Mjølner FK og har siden 2018 dømt for Bækkelagets Sportsklubb. 

Han debuterte som hoveddommer i PostNord-ligaen i 2021 og er kjent for å ha utvist Morten Gamst Pedersen etter to gule kort i samme situasjon. Siden 2022 har han ledet NorCore i NFF Oslo, og fra 2025 dømmer han i OBOS-ligaen.

Holthe er gift med Toppserien-dommer Marit Skurdal Holthe.

Herman Skurdal Holthe ble i november 2025 ansatt som dommerutvikler i NFF Oslo, og startet i jobben i februar 2026.

## Referanser


## Eksterne lenker
*
Doechii

**Jaylah Ji’mya Hickmon** (født 1998), kjent som **Doechii** er en amerikansk rapper og låtskriver. Hun ble oppdaget på TikTok med sangen «Yucky Blucky Fruitcake» som førte til at hun signerte med Top Dawg Entertainment i et samarbeid med Capitol Records i 2022. Hennes singel fra 2023, «What It Is (Block Boy)» (med Kodak Black), ble hennes første låt på ''Billboard'' Hot 100 og mottok platina-sertifisering av Recording Industry Association of America (RIAA).

Doechiis tredje mixtape, *[[Alligator Bites Never Heal]]* (2024), fikk strålende kritikker og vant beste rapalbum under Grammy Awards; dette gjorde henne til den tredje kvinnen som vant i kategorien. Mixtapen resulterte i ytterligere to *Billboard* Hot 100-låter: «Nissan Altima» og «Denial Is a River».

Doechii har vært gjesteartist på flere låter, blant annet «Anxiety» av Sleepy Hallow, «Balloon» av Tyler, the Creator og «ExtraL» av Jennie. Hun debuterte som skuespiller i spillefilmen *Earth Mama* (2023). Hennes utmerkelser inkluderer en Grammy Award fra tre nominasjoner og 2023-utgaven av Rising Star Award fra ''Billboard'' Women in Music, samt nominasjoner til to MTV Video Music Awards, en BET Award og to Soul Train Music Awards. Hun ble kåret til årets kvinne i musikk i 2025 da hun under Billboard Women in Music ble tildelt prisen Woman of the Year.

## Diskografi

**Mixtap-er**
* *Coven Music Session, Vol. 1* (2019)
* *Oh the Places You'll Go* (2020)
* *[[Alligator Bites Never Heal]]* (2024)

**EP-er**
* *Bra-Less* (2021)
* *She / Her / Black Bitch* (2022)

## Referanser


## Eksterne lenker
* 
* 
*
Ski-VM 2025 – Hopp stor bakke kvinner

**Hopp stor bakke kvinner** under **[[Ski-VM 2025]]** i Trondheim ble arrangert 7. mars 2025.

## Resultater
Hopprennet startet kl. 16:30. På grunn av for sterk vind, ble finaleomgangen avlyst og resultatene fra første omgang ble tellende.

## Referanser
EM i friidrett innendørs 2025 – 1500 meter menn

**1500 meter for menn** under EM i friidrett innendørs 2025 ble arrangert 6. og 7. mars 2025.
## Medaljevinnere

## Resultater
### Forsøksheat
Forsøksheatene startet 6. mars klokken 19:55.

### Finale
Finalen startet 7. mars klokken 21:15.

## Referanser
Marte Mittet

**Marte Mittet** (født 1974) er en forfatter fra Hommelvik. Hun vant Uprisen årets ungdomsbok 2023.

Mittet er født og oppvokst i Malvik, nå bosatt i Trondheim. Hun har hovedfag i sosialantropologi. Mittets familiehistorie har preget hennes forfatterskap. Under andre verdenskrig var Mittets familie involvert i smugling av flyktninger over svenskegrensa, og hennes grandonkel var en av lederne i Thingstad-gruppen fram til han ble henrettet på Kristiansten festning i 1943. Andre verdenskrig er tema i Mittets tre første bøker.

Mittets første bok *Ulvehunger* ble nominert til Kulturdepartementets debutantpris i 2022. *Heiloen* fikk *Uprisen* i 2023, og hennes tredje bok *Voksesmerter* ble nominert til Uprisen året etter.

## Bibliografi

* 2021: *Ulvehunger* (historisk roman), Omnipax
* 2022: *Heiloen* (ungdomsroman), Dreyer
* 2023: *Voksesmerter* (ungdomsroman), Dreyer

## Referanser
Kammermusik (stumfilm)

***Kammermusik*** er en tysk stumfilm fra 1925 regissert av Carl Froelich.

## Skuespillere
* Ida Wüst som Herzogin von Siebenstein
* Harry Halm som Bernhard
* Ferdinand von Alten som Exzellenz von Prillwitz
* Henny Porten som Hilde von Niemeyer
* Jakob Tiedtke som Geheimrat Kügelchen
* Livio Pavanelli som Rudi von Niemeyer
* Helmuth Henkel som Parsifal
* Erich Bartels

## Referanser


## Eksterne lenker
*
Cadillac Formula 1 Team

**[[Cadillac]] Formula 1 Team** er en Formel 1-konstruktør som eies av General Motors som for første gang kjørte i Formel 1-sesongen 2026. Cadillac ble dermed det ellevte laget, og paddocken ble derfor ekspandert til 22 førere.

## Bakgrunn
Allerede i januar 2023 ble det meldt om interesse fra General Motors (GM) og Andretti Global i et samarbeidsprosjekt om å bli en ny Formel 1-konstruktør. Samarbeidet ble godkjent av det internasjonale bilsportforbundet (FIA), men ble avvist av Formula One Media (FOM) med en av begrunnelsene av "at laget ikke ville øke verdien til sporten" , men fikk beskjed om at de ville gjøre seg opp en ny mening om GM ble enige om å produsere egne motorer. Selv etter avslaget fortsatte Andretti å bygge opp laget sitt ved å blant annet bruke Toyota sin vindtunnel i Köln. Andretti ansatte flere store navn i sporten til viktige roller, disse består blant annet av Formel 1s sjeftekniker Pat Symonds, Teknisk direktør Nick Chester, aerodynamiker Jon Tomlinson og rådgiver Naoki Tokunaga

November 2024 annonserer Mark Walter, som er hovedsjef for Los Angeles Dodgers og deleier i Chelsea FC, at selskapet han er medeier i, TWG Global, kjøper opp Andretti Global, og omdøper deres britiske datterselskap til **Cadillac Formula Racing Ltd** og **GPM Cadillac Formula Racing Ltd**

TWG tok også inn Andrettis minoritetseier Dan Towriss til å være CEO for TWGs motorsportssatsning. Michael Andretti blir for å rådgiver, og hans far, Mario Andretti, var enig i å sitte i styret.

Senere samme måned annonserer GM skal bli med i sporten under Cadillac-navnet, og ville komme med egne motorer på et senere tidspunkt. GM / Cadillac blir dermed det første laget til å bli med i Formel 1 siden Haas ble med i 2016. 

Desember 2024 annonserer GM / Cadillac at tidligere Virgin Racing- og Marussia-teamsjef Graeme Lowdon ville bli teamsjef for laget.

Mario Andretti sa også at planen til laget er å sette sammen en erfaren sjåfør sammen med en yngre amerikaner "som mye mulig vil være Andretti Global-fører Colton Herta"

## Førere
Den. 27. august 2025 ble det bekreftet at Sergio Pérez fra Mexico vil gjøre comeback etter en sesong uten et sete, etter han fikk sparken hos Red Bull Racing etter Formel 1-sesongen 2024. Formel 1-sesongen 2026 blir Pérez' sin 15. sesong i Formel 1. Han får selskap i Valtteri Bottas fra Finland som kommer fra Mercedes der han har vært tredjefører i 2025. Det vil bli Valtteri Bottas sin 13. sesong i Formel 1.

## Resultater

### Fullstendige resultater for Cadillac Formula 1 Team
(Forklaring) (Resultater i uthevet skrift indikerer **[[pole position]]**, resultater i kursiv skrift indikerer *[[raskeste runde]]*

† - Brøt løpet, men ble klassifisert ettersom han hadde fullført over 90% av løpsdistansen.

Runden avholdt også F1 Sprint - opphøyd tall er resultat i sprintløpet

## Referanser
Norge under EM i friidrett innendørs 2025

**[[Norge]]** deltok under EM i friidrett innendørs 2025 fra 6. til 9. mars i Apeldoorn, Nederland.

## Medaljevinnere

## Referanser
Washington D.C.s storbyregion

**Washington D.C.s storbyregion** (engelsk: *Washington metropolitan area*, *D.C. area*), eller **Washingtons storbyregion** el. **Washington-Arlington-Alexandria**, er en storbyregion sentrert rundt USAs hovedstad Washington D.C.. Regionen inneholder foruten selve hovedstaden deler av Maryland, Virginia og Vest-Virginia. Den utgjør en del av den større Baltimore-Washington storbyregionen, som er det tredje største areal i USA.

Washington D.C.s storbyregion er en av de mest utdannede og rike storbyregioner i USA. Storbyregionen, som  ligger i den sydlige del av det tettbefolkede amerikanske kystdistrikt Det nordøstlige megalopolis, har en befolkning på på 6&nbsp;304&nbsp;975 (2023),, som gjør den til den 7. mest befolkningsrike storbyregion i USA, og til den neststørste region målt på innbyggertall blant de sydatlantiske stater.

## Økonomi
Regionens økonomi kjennetegnes ved dens nærhet til USAs politiske sentrum, blant annet til militærindustrien, som har sitt hovedkvarter i storbyregionen. Det finnes mange virksomheter i området, der forretningsideen er basert på offentlige kontrakter med de føderale myndigheter.
I orådet er tertiærnæringene dominerende, mens sekundærnæringene |industri og landbruk spiller en mindre rolle.

I 2016 genererte hele Washingtons storbyregion et bruttonasjonalprodukt på 509,2 milliarder dollar, noe som gir regionen en plassering som nummer fem på en samlet rangert liste over storbyregioner i USA, og gjør den samtidig til en av de mest velhavende byregioner i verden.

## Referanser


## Eksterne henvisninger
*OMB Bulletin No. 05-02
*Urban Areas of Virginia
*May 2006 Metropolitan and Nonmetropolitan Area Occupational Employment and Wage Estimates; Washington–Arlington–Alexandria, DC–VA–MD–WV Metropolitan Division
*May 2005 Metropolitan Area Occupational Employment and Wage Estimates; Washington–Arlington–Alexandria, DC–VA–MD–WV Metropolitan Division
*Washington–Arlington–Alexandria, DC–VA–MD–WV MSA Population and Components of Change
Georg Müller-Heim

**Georg Müller-Heim** (født **Georg Heinrich Müller**; 1879–etter 1947) var en tysk journalist og forfatter. Han grunnla forlagene Dresdner Presse og Der Spötter.
## Liv og virke
### Bakgrunn
Han var sønn av en luthersk pastor og gikk på gymnasiet i Zwickau, der hans faren arbeidet, fra påsken 1891 til mikkelsmess 1900, da han ble uteksaminert med *[[Abitur]]*. Deretter studerte han statsvitenskap og rettsvitenskap ved Universitetet i München.  
### Karriere
Georg Müller-Heim var redaktør, først i Leipzig, og deretter i Dresden ved *[[Dresdner Nachrichten]]* fra 1912 og utover. Han utgav skuespill og skrifter, for det meste på eget forlag, og skrev også dikt, som *Die «Bubiquelle» in [[Bad Elster]]*. I 1915/1916 ble det publisert flere noveller som omhandlet første verdenskrig. Han arbeidet også som juridisk rådgiver.

I 1919 hadde hans dialektkomedie «Kuhschnappel» premiere på *Deutsches Theater* i Bremen. I 1922 ble han dømt for offentlig ærekrenkelse, blant annet som utgiver av *«Der Spötter»*, blant annet til bot eller fengsel av Det saksiske statskanselli.

På norsk kan ordet *«Der Spötter»* oversettes med «Spotteren, den som spotter». 

I de påfølgende årene kom det flere rettslige kjennelser mot ham, for eksempel i 1925 for «ærekrenkende fornærmelse» i Dresden.

Etter slutten av Andre verdenskrig ble han plassert på mentalinstitusjonen *Untergöltzsch*, noe han klaget på til Sächsischer Landtag, etterkrigstidens saksiske landdag, i 1947.
## Skrifter i utvalg
* *Leipzig und die Leipziger. Leute, Dinge, Sitten, Winke*. Teutonia, Leipzig 1906.
* *Fröhlicher Spötter, Scherzgedichte u. Zeitglossen!* Hefte 1 bis 3, Verlag «Dresdner Presse» G. Müller-Heim, Dresden-A., 1920–1921.
* *Puppchen bummelt durch Dresden!* Dresden [ca. 1913].
* *Im Flugzeuge gegen England und andere Flieger-Geschichten.* Hesse & Becker., Leipzig 1915.
* *Helden im Weltkrieg. Im Flugzeug und Unterseeboot gegen England. Eine Erzählung.* Dresden 1915.
* *Helden unterm Christbaum. Erzählung.* Leipzig [1916].
* *Beibehaltung oder Abschaffung der Todesstrafe? Das Schicksal meiner Tochter [[Grete Beier]] auf Grund von Originaldokumenten und Schilderungen der Frau verw. Beier.* Dresden 1928.
* *Acht Tage Angst. Schwank in 3 Akten.* Mühlhausen [1932].

## Litteratur
* *Kürschners Gelehrtenkalender*. 1922.
* Helmut Fiedler: *Geschichte der Dresdner Nachrichten von 1856–1936.* Dissertation, Leipzig 1939.

## Referanser
Bøla kraftverk

**Bøla kraftverk** er et vannkraftverk sør for Snåsavatnet i Steinkjer kommune i Trøndelag.

Det er et elvekraftverk som utnytter et fall på 118 meter i Bøla. Inntaket ligger like ved utløpet fra Drivsvatnet.

Installert effekt er 3,2 MW fra en peltonturbin. Årsproduksjon er 8,8 GWh.

Strinde og Bøle Almenning leier ut fallrettighetene til Bølakraft AS, som eies hovedsakelig av engelske Achorvic Hydro Limited.

## Referanser


## Kilder
* 
* NVE vannkraftdatabase

## Eksterne lenker
* Trønder-Avisa: Bygger nytt kraftverk i Steinkjer med utenlandsk kapital: Vil gi strøm til flere hundre boliger
Linda Jansson Lothe

**Linda Jansson Lothe** (født 1963) er en keramiker fra Gôteborg i Sverige. Hun har bodd og arbeidet i Norge siden 1988, og har siden 2024 et keramikkstudio i Asker.

Hun har utdanning fra Hantverkstiftelsen Capellagården i Sverige, Stockholms konstnärliga högskola og Statens håndverks- og kunstindustriskole med mastergrad i keramikk.

Jansson Lothes keramikk er innkjøpt av Nasjonalmuseet i Oslo, KODE i Bergen og Nordenfjeldske Kunstindustrimuseum i Trondheim.

Hun har blant annet utdanning fra:  

* Hantverkstiftelsen, Capellagården, Sverige (1986-1988)
* Stockholms konstnärliga högskola, linje for glass og keramikk (1987-1988)
* Statens håndverks- og kunstindustriskole (nå Kunsthøgskolen), mastergrad fra Institutt for keramikk (1988-1993)

Jansson Lothes keramikk er blant annet innkjøpt av Nasjonalmuseet i Oslo, KODE i Bergen og Nordenfjeldske Kunstindustrimuseum i Trondheim.

## Referanser


## Eksterne lenker
*
Friends of Europe

**Friends of Europe** var en britisk gruppe antifascister og motstandere av naziregimet på 1930- og 1940-tallet. Gruppens hovedaktivitet var publisering av en serie artikler, hvorav over 70 ble utgitt mellom 1933 og 1939. Innholdet i skriftene var i stor grad (ofte forkortet) nasjonalsosialistisk propagandalitteratur i engelsk oversettelse, i regelen med kritiske kommentarer. Gruppen publiserte også et månedlig nyhetsbrev og et månedlig magasin, *Europe Tomorrow*.

Selskapets kontorer var i 122 St Stephen's House i Westminster i London. Gruppens første sekretær var Rennie Smith, Labour-parlamentsmedlem for Penistone.

Et eksempel på *Friends of Europe*s metode var oversettelsen av *Der Giftpilz* slik at engelsk almenhet skulle lese hva som rørte seg i Nazi-Tyskland. 

Den tyske rasistiske forfatter Ernst Hiemers bok *Der Giftpilz* (=Den giftige soppen) ble ansett som så eksemplarisk for nazistisk ungdomspropaganda kom i engelsk oversettelse (*The poisonous mushroom*) i 1938 i bokserien *Friends of Europe Publications*, en serie som var ment å gjøre nazistisk propagandalitteratur tilgjengelig i engelsk oversettelse. Forordet til oversettelsen ble skrevet av Herbert Hensley Henson, {anglikansk biskop av Durham og kompromissløs motstander av nazistene. I sitt forord oppfordrer Henson *«alle som ønsker å vurdere den tyske statens antisemittisme»* til å lese boken.

## Referanser

## Litteratur
* Peter Barberis, John McHugh, Mike Tyldesley: *Encyclopedia of British and Irish political organizations: parties, groups and movements of the twentieth century*. Pinter, London 2000, ISBN 1-85567-264-2, s. 136
*Luisa Passerini: *Europe in love, love in Europe: imagination and politics in Britain between the wars*. Tauris, London 1999, ISBN 1-86064-281-0, s. 267ff